open-index/open-wikipedia-markdown huggingface dataset:
ขับจากสวนเอเดน (มาซัชโช)

**ขับจากสวนเอเดน** (, ) เป็นจิตรกรรมฝาผนังที่เขียนโดยมาซัชโชจิตรกรคนสำคัญชาวอิตาลีของยุคฟื้นฟูศิลปวิทยา ที่เขียนบนผนังของชาเปลบรันคาชชิภายในวัดซานตามาเรียเดลคาร์มิเนที่เมืองฟลอเรนซ์ในประเทศอิตาลีในปี ค.ศ. 1423

ภาพ “ขับจากสวนเอเดน” เป็นฉากหนึ่งในจิตรกรรมฝาผนังที่เป็นภาพชุดที่เขียนโดยมาซัชโช, มาโซลิโน ดา พานิคาเล และจิตรกรอื่น ๆ ภาพ “ขับจากสวนเอเดน” เป็นภาพของอาดัมกับเอวาขณะที่ถูกขับจากสวรรค์ที่กล่าวถึงในหนังสือปฐมกาล

## ที่มาของแรงบันดาลใจ
ทฤษฎีของที่มาของแรงบันดาลใจในการเขียนภาพนี้ของมาซัชโชก็มีด้วยกันหลายทฤษฎี ตัวอาดัมอาจจะเป็นแบบที่มาจากประติมากรรมซาไทร์มาร์สยัส (จากตำนานเทพเจ้ากรีก) และภาพการตรึงกางเขนของพระเยซูบางภาพที่เขียนโดยโดนาเทลโล ส่วนเอวานักวิจัยศิลปะมักจะเสนอว่ามาจากประติมากรรมแอฟรอไดทีแห่งคนิดัส (Aphrodite of Cnidus) และก็อปปีของงานที่มักจะเรียกกันว่า “แอฟรอไดทีอาย” (Venus Pudica) เช่น “แอฟรอไดทีอาย” (Prudence) โดยจิโอวานนี ปิซาโน

## การปิดบังและการปฏิสังขรณ์
left|thumb|ตำแหน่งของภาพบนเสาในชาเปล
หลังจากเขียนมาได้ร่วมสามร้อยปี โคสิโมที่ 3 เดอ เมดิชิ แกรนด์ดยุคแห่งทัสเคนีก็มีคำสั่งให้เขียนใบฟิกปิดอวัยวะเพศตามมารยาทของสังคม (decorum) ในยุคนั้น แต่ในคริสต์ทศวรรษ 1980 เมื่อภาพเขียนได้รับการปฏิสังขรณ์ก็ได้เขียนใบฟิกออกจากภาพ

## อิทธิพลต่อไมเคิล แอนเจโล
ภาพเขียนของมาซัชโชเป็นแรงบันดาลใจให้แก่ไมเคิล แอนเจโลผู้กลายมาเป็นจิตรกรคนสำคัญของยุคฟื้นฟูศิลปวิทยาของอิตาลี โดยทางโดเมนนิโค เกอร์ลันเดาผู้เป็นอาจารย์ผู้ที่ได้รับแรงบันดาลใจเกือบทั้งหมดจากมาซัชโช เกอร์ลันเดาเลียนแบบการออกแบบหลายอย่างจากมาซัชโช อิทธิพลนี้เห็นได้ชัดในงาน “ปฐมบาปและขับจากสวรรค์” บนเพดานชาเปลซิสติน

## ความแตกต่างจากหนังสือปฐมกาล
สิ่งสำคัญที่แตกต่างจากหนังสือปฐมกาลในภาพเขียนนี้คือ:

# อาดัมกับเอวาเปลือย ซึ่งเพิ่มความเป็นนาฏกรรมให้กับภาพมากขึ้น แต่แตกต่างจากหนังสือปฐมกาล 3:21 ที่กล่าวว่า “พระเยโฮวาห์พระเจ้าทรงทำเสื้อคลุมด้วยหนังสัตว์แก่อาดัมและภรรยาและสวมใส่ให้เขาทั้งสอง”
# ในภาพมีดรุณเทพเพียงองค์เดียว หนังสือปฐมกาล 3:24 กล่าวว่า “ดังนั้นพระองค์ทรงไล่มนุษย์ออกไป ทรงตั้งพวกเครูบ (ดรุณเทพ) ไว้ทางทิศตะวันออกของสวนเอเดน และตั้งดาบเพลิงซึ่งหมุนได้รอบทิศทาง เพื่อป้องกันทางเข้าไปสู่ต้นไม้แห่งชีวิต”
# ประตูโค้งในสวนในภาพไม่ได้ปรากฏในคำบรรยายของพระคัมภีร์

## อ้างอิง

## ดูเพิ่ม
* มาซัชโช
* หนังสือปฐมกาล
* ปฐมบาป
* ขับจากสวรรค์

หมวดหมู่:มาซัชโช
หมวดหมู่:จิตรกรรมในคริสต์ทศวรรษ 1420
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับพันธสัญญาเดิม
หมวดหมู่:สวนเอเดน
แม่พระแห่งเหล่าเครูบ

**แม่พระแห่งเหล่าเครูบ** () เป็นภาพเขียนสีน้ำมันที่เขียนโดยอันเดรอา มันเตญญาจิตรกรคนสำคัญชาวอิตาลีของยุคฟื้นฟูศิลปวิทยา 

ภาพ “แม่พระแห่งเหล่าเครูบ” ที่เขียนโดยอันเดรีย มานเทนยาราวปี ค.ศ. 1485 เป็นภาพที่จนกระทั่งปี ค.ศ. 1808 อยู่ในคอนแวนต์ซานตามาเรียมายอเรที่เวนิสที่จาโคโป ซานโซวิโนไปเห็น  ในปัจจุบันภาพนี้ตั้งแสดงอยู่ที่พิพิธภัณฑ์เบรราที่เมืองมิลานในประเทศอิตาลี 

ภาพ “แม่พระแห่งเหล่าเครูบ” เป็นภาพของพระแม่มารีย์ประคองพระกุมารเยซูอยู่บนพระเพลาบนฉากหลังที่เป็นฟ้าที่เต็มไปด้วยก้อนเมฆและเหล่าเครูบ ที่แสดงถึงอิทธิพลของงานเขียนของโจวันนี เบลลีนี และอันที่จริงแล้วเป็นภาพที่ระบุว่าเขียนโดยเบลลินีมาจนกระทั่งคาเวนากีซ่อมแซมภาพในปี ค.ศ. 1885 ด้านข้างของภาพดูเหมือนจะถูกตัดออกไปจึงเป็นไปได้ยากที่จะบ่งลักษณะขององค์ประกอบของภาพทั้งภาพได้ ภาพ “แม่พระแห่งเหล่าเครูบ” อาจจะเป็นภาพที่ดัชเชสแห่งเฟอร์รารา ลักษณะการเขียนใบหน้าของพระแม่มารีย์เชิงมนุษย์แทนที่จะเป็นเชิงเทพทำให้สันนิษฐานกันว่าเป็นภาพสำหรับการสักการะส่วนตัว

## อ้างอิง
*Web Gallery page
* Pinacoteca di Brera homepage 

## ดูเพิ่ม
* อันเดรอา มันเตญญา
* เครูบ

หมวดหมู่:อันเดรอา มันเตญญา
หมวดหมู่:จิตรกรรมในคริสต์ทศวรรษ 1480
หมวดหมู่:จิตรกรรมสีน้ำมัน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:งานสะสมของพิพิธภัณฑ์เบรรา
หมวดหมู่:ศิลปะเกี่ยวกับแม่พระและพระกุมาร
เจ้าหญิงมารีอา ดา กลอเรีย ดัสเชสแห่งเซกอร์เบ

**เจ้าหญิงมารีอา ดา กลอเรีย เองรีเกตา โดโลริส แห่งออร์เลอ็อง-บรากังซา** (ประสูติ 13 ธันวาคม พ.ศ. 2489 ที่เปตรอโปลิส ประเทศบราซิล) เป็นอดีตพระวรชายาในอาเล็กซานดาร์ คาราจอร์เจวิชและปัจจุบันทรงเป็นดัชเชสแห่งเซกอร์เบ

เจ้าหญิงมารีอาเป็นพระธิดาในเจ้าชายเปโดร กัสเตาแห่งออร์เลอ็อง-บราแกนซา และเจ้าหญิงมารีอา เด ลา เอสเปรันซา แห่งบูร์บง-ซิชิลีทั้งสอง พระองค์เป็นพระญาติชั้นหนึ่งในสมเด็จพระราชาธิบดีควน การ์โลสที่ 1 แห่งสเปน ที่ซึ่งพระมารดาเป็นพระเชษฐภคินีของพระมารดาในดัชเชส

เจ้าหญิงมารีอากับอาเล็กซานดาร์ คาราจอร์เจวิชมีพระโอรส 3 พระองค์ได้แก่
* เจ้าชายปีเตอร์ รัชทายาทแห่งเซอร์เบีย
* เจ้าชายฟิลิปแห่งยูโกสลาเวีย เป็นพระโอรสฝาแฝดกับเจ้าชายอเล็กซานเดอร์
* เจ้าชายอเล็กซานเดอร์แห่งเซอร์เบีย เป็นพระโอรสฝาแฝดกับเจ้าชายฟิลิป

ปัจจุบันทรงเสกสมรสใหม่กับอิกนาซีโอ เด เมดีนา อี เฟร์นันเดซ เด กอร์โดบา ดยุกแห่งเซกอร์เบ และมีพระธิดา 2 พระองค์ ได้แก่
* ดัชเชสซอล เด เมดีนา อี เฟร์นันเดซ เด กอร์โดบา
* ดัชเชสลูนา เด เมดีนา อี เฟร์นันเดซ เด กอร์โดบา

## เชื้อสายทางพระมารดา
มารี เลชชินสกาแห่งโปแลนด์ สมเด็จพระราชินีแห่งฝรั่งเศส→เจ้าหญิงหลุยส์ เอลิซาเบธแห่งฝรั่งเศส→มาเรีย ลุยซาแห่งปาร์มา สมเด็จพระราชินีแห่งสเปน→มารีอา อีซาเบลแห่งสเปน สมเด็จพระราชินีแห่งซิซิลีทั้งสอง→ดัสเชสหลุยส์ซา เฟอร์นันดาแห่งมองต์เปนซิเออร์→มารีอา กริสตีนาแห่งซิซิลีทั้งสอง สมเด็จพระราชินีแห่งสเปน→เจ้าหญิงมาเรีย อิสซาเบล ดัสเชสแห่งปารีส→เจ้าหญิงหลุยส์ เดอ ออร์เลอ็อง→เจ้าหญิงมารีอา เด ลา เอสเปรันซา แห่งบูร์บง-ซิชิลีทั้งสอง→**เจ้าหญิงมารีอา ดา กลอเรีย ดัสเชสแห่งเซกอร์เบ**

## อ้างอิง
* http://en.wikipedia.org/wiki/Princess_Maria_da_Gloria_of_Orl%C3%A9ans_Bragan%C3%A7a

|}

ม
ม
หมวดหมู่:บุคคลจากรัฐรีโอเดจาเนโร
มาเรีย แม็กกี

**มาเรีย แม็กกี** () เกิดเมื่อวันที่ 17 สิงหาคม ค.ศ. 1964 ในลอสแอนเจลิส รัฐแคลิฟอร์เนีย เป็นนักร้องชาวอเมริกัน เธอได้ร่วมก่อตั้งวงที่ชื่อ โลนจัสทิซ ในปี ค.ศ. 1982 มีผลงานอัลบั้มกับวง 3 ชุด เมื่ออายุได้ 19 ปี เธอเขียนเพลงอันดับ 1 ในสหราชอาณาจักรที่ขับร้องโดยเฟียร์กอล ชาร์คีย์  ที่ชื่อเพลง "A Good Heart" ในปี 1987 เธอปรากฏตัวในมิวสิกวิดีโอของร็อบบี โรเบิร์ตสัน ที่ชื่อ "Somewhere Down the Crazy River" และยังร้องประสานในเพลงนี้ หลังจากนั้นเธอออกผลงานเดี่ยวชุดแรกในชื่อตัวเอง ในปี ค.ศ. 1989 มีเพลง "Show Me Heaven" ที่ประกอบภาพยนตร์เรื่อง *[[Days of Thunder]]* เพลงนี้ติดอันดับ 1 ในสหราชอาณาจักรนาน 4 สัปดาห์ในปี 1990

หลังจากนั้นเธอออกผลงานสตูดิโออัลบั้มและอัลบั้มแสดงสด อย่างชุด *[[High Dive]]*, *[[Peddlin' Dreams]]* และ *[[Late December]]* ออกกับค่ายของเธอเองที่ชื่อ วิวไฟนเดอร์ ต่อมาในปี 1998 วงดิกซีชิกส์ นำเพลงของแม็กกีที่ชื่อ  "Am I the Only One (Who's Ever Felt This Way?)" ไปร้อง ซึ่งอยู่ในอัลบั้ม *Wide Open Spaces* ที่ได้รับการเสนอชื่อเข้าชิงรางวัลแกรมมี่

## อ้างอิง

หมวดหมู่:นักร้องอเมริกัน
หมวดหมู่:บุคคลจากลอสแอนเจลิส
แม่พระรับสารและสองผู้อุทิศคุกเข่า (ลิปปี)

**แม่พระรับสารและสองผู้อุทิศคุกเข่า** () เป็นภาพเขียนสีน้ำมันที่เขียนโดยฟิลิปโป ลิปปีจิตรกรคนสำคัญชาวอิตาลีของสมัยยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์โบราณแห่งชาติที่วังบาร์แบรินีในกรุงโรมในประเทศอิตาลี  

ภาพ “แม่พระรับสารและสองผู้อุทิศคุกเข่า” ที่เขียนโดยฟิลิปโป ลิปปี ราวระหว่างปี ค.ศ. 1440  ถึงปี ค.ศ. 1445 เป็นภาพที่มีพระแม่มารีย์เป็นศูนย์กลางขององค์ประกอบของภาพ ในฉากหลังทางขวาของภาพนอกประตูเป็นภาพสตรีสองคนกำลังขึ้นกระได ด้านขวาของภาพเป็นภาพเหมือนผู้อุทิศสองคนไม่ทราบนามคุกเข่าเป็นพยานต่อเหตุการณ์ที่เกิดขึ้น การวาดให้ขนาดของผู้อุทิศมีขนาดเท่าเทียมกับองค์ประกอบสำคัญในภาพเป็นสิ่งที่ยังใหม่อยู่ในขณะนั้น ก่อนหน้านั้นถ้าเป็นบุคคลธรรมดาก็จะมีขนาดเล็กกว่าตัวประกอบหลักของภาพซึ่งเป็นแสดงความสำคัญของตัวเอกของภาพ

## อ้างอิง
 

## ดูเพิ่ม
* ฟิลิปโป ลิปปี
* ภาพเหมือนผู้อุทิศ

หมวดหมู่:ฟิลิปโป ลิปปี
หมวดหมู่:จิตรกรรมในคริสต์ทศวรรษ 1440
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระแม่มารีย์
หมวดหมู่:งานสะสมของหอศิลป์โบราณแห่งชาติ
หมวดหมู่:ภาพเหมือนผู้อุทิศ
เมกมีอะสตาร์

**เมกมีอะสตาร์** ( ;） เป็นอัลบั้มชุดที่สาม ของ ที-สแควร์ ออกวางแผงในปี พ.ศ. 2523

## รายละเอียดอัลบั้ม
ที-สแควร์ เหลือสมาชิกอยู่เพียงหกคนเท่านั้น หลังจากการลาออกของ ยูจิ มิคุริยะ และการถอยบทบาทของชิโร่ ซางิสึ ที่ผันหน้าที่ตัวเองเป็นเพียงสมาชิกเสริม (support member) อัลบั้มชุดนี้เป็นอัลบั้มสุดท้ายที่ ที-สแควร์ คงความเป็นแจ๊สฟิวชั่นแบบยุค70ไว้ และมีการเพิ่มเครื่องสายเข้ามา (MAKE ME A STAR) และกลิ่นของดนตรีบลูส์ (TEXAS KID) ก่อนจะเปลี่ยนแนวทางดนตรีของวงไปเป็นวงแจ๊สฟิวชั่นที่เข้าหาตลาดมากขึ้น และเข้าหาความสำเร็จมากขึ้น ในชุด Rockoon ในปีต่อมา

อัลบั้มชุดนี้ยังเป็นชุดสุดท้ายที่ มิยางิ จุนโกะ กับ ไมเคิ่ล คาวาอิ เป็นสมาชิกวง

## รายชื่อเพลง
ทุกเพลงแต่งโดย อันโดะหมด
# MR．COCO'S ONE
# MAKE ME A STAR
# LIFE IS A MUSIC
# STIFF NAILS
# LOVE FOREVER
# I WILL SING A LULLABY
# TEXAS KID 

## สมาชิกวง
#. มาซาฮิโระ อันโดะ - หัวหน้าวง, กีต้าร์
#. ทาเคชิ อิโต้ - แซ็กโซโฟน, ฟลุ้ต
#. มิยางิ จุนโกะ - เปียโน, ร้องประสาน
#. ยูจิ นากามุระ - เบส 
#. คิโยฮิโกะ เซมบ้า - เพอร์คัสชั่น
#. ไมเคิ่ล เซจิ คาวาอิ - กลอง, ร้องประสาน
#. ชิโร่ ซางิสึ - คียบอร์ด (สมาชิกเสริม)

## แหล่งข้อมูลอื่น
*Sony Music Shop『Make Me A Star』CD

หมวดหมู่:อัลบั้มเพลงในปี พ.ศ. 2522
หมวดหมู่:อัลบั้มเพลงในปี พ.ศ. 2523
หมวดหมู่:อัลบั้มเพลงของที-สแควร์
ร็อกคูน

**ร็อกคูน** (; ） เป็นอัลบั้มชุดที่สี่ ของ ที-สแควร์ ออกวางแผงในปี พ.ศ. 2524 

## รายละเอียดของอัลบั้ม
การลาออกของจุนโกะ และ คาวาอิ ทำให้ ที-สแควร์ได้สมาชิกทดแทนคือ คุเมะ ไดซากุ และ จุน อาโอยาม่า ซึ่งเพิ่งออกจากวง PRISM ซึ่งเป็นวงแนวแจ๊สฟิวชั่นชื่อดังอีกวงของญี่ปุ่น การมาและบทบาทของไดซากุ ช่วยเปลี่ยนแปลงซาวนด์ของที-สแควร์ ให้กลายเป็นวงฟิวชั่นที่เข้าหาตลาดมากขึ้น ซินธิไซเซอร์เข้ามามีบทบาทมากขึ้น อัลบั้มชุดนี้เป็นชุดแรกที่มีเพลงร้องอยู่สามเพลงคือ REALLY LOVE, COME BACK และ  IT'S HAPPENING AGAIN ซึ่งแต่งร่วม และร้องโดย ลินดา เฮนดริค

อัลบั้มชุดนี้สร้างเพลงฮิตให้กับทางวงเพลงแรก คือเพลง TOMORROW'S AFFAIR ซึ่งถูกนำไปประกอบละครน้ำเน่าเรื่องหนึ่งของญี่ปุ่น 

อัลบั้มชุดนี้ เป็นอัลบั้มชุดสุดท้ายที่ ยูจิ นากามูระ และ คิโยฮิโกะ เซมบ้า เป็นสมาชิกวง รวมทั้ง ชิโร่ ซางิสึ (ที่แม้ว่าจะไม่ใช่สมาชิกอย่างเป็นทางการ แต่ยังคงมีปรากฏอยู่ในหน้าปกอัลบั้ม) อย่างไรก็ตาม เซมบ้า ยังเล่น Back-Up ให้กับวงจนถึงอัลบั้มชุด TRUTH

## รายชื่อเพลง
ทุกเพลงแต่งโดย มาซาฮิโระ อันโดะ ยกเว้น
#ROCKOON - แต่งโดย อันโดะ, ไดซากุ และ อาโอยาม่า
#REALLY LOVE - แต่งโดย อันโดะ และ เฮนดริค
#TOMORROW'S AFFAIR
#BANANA
#複眼人生 (THE WAY I FEEL) - แต่งโดย เซมบ้า
#LITTLE POP SUGAR
#COME BACK - แต่งโดย อันโดะ และ เฮนดริค
#IT'S HAPPENING AGAIN - แต่งโดย อันโดะ และ เฮนดริค
#GOOD NIGHT

## สมาชิกวง
#. มาซาฮิโระ อันโดะ - หัวหน้าวง, กีต้าร์
#. ทาเคชิ อิโต้ - แซ็กโซโฟน
#. คุเมะ ไดซากุ - คียบอร์ด, เปียโน
#. ยูจิ นากามุระ - เบส 
#. คิโยฮิโกะ เซมบ้า - เพอร์คัสชั่น
#. จุน อาโอยาม่า - กลอง

## แหล่งข้อมูลอื่น
*Sony Music Shop『Rockoon』CD

หมวดหมู่:อัลบั้มเพลงในปี พ.ศ. 2523
หมวดหมู่:อัลบั้มเพลงในปี พ.ศ. 2524
หมวดหมู่:อัลบั้มเพลงของที-สแควร์
เปเรซ ปราโด

**ดามาโซ เปเรซ ปราโด** () เป็นนักแต่งเพลง นักเปียโน และหัวหน้าวงดนตรีชาวคิวบา/เม็กซิโก  เป็นผู้นำดนตรีในแนวซัลซามาพัฒนาให้เป็น มัมโบจนเกิดความนิยม จนได้รับฉายาว่า "ราชาแห่งมัมโบ" (Mambo King) 

เปเรซ ปราโด เกิดที่คิวบา เริ่มหัดเล่นเปียโนคลาสสิกและออร์แกนมาตั้งแต่เด็ก และเริ่มทำงานเป็นนักดนตรีให้กับวงออร์เคสตราที่เล่นในคาสิโนในอาบานา ที่ซึ่งเขาเริ่มนำดนตรีมัมโบมาเล่นในคลับ เมื่อเปเรซ ปราโด ย้ายไปอยู่ที่เม็กซิโกในปี ค.ศ. 1948 เขาเริ่มบันทึกแผ่นเสียงในสังกัด อาร์ซีเอวิกเตอร์  และทำให้ดนตรีมัมโบเป็นที่นิยมในวงกว้าง  และข้ามฝั่งไปในสหรัฐในปี ค.ศ. 1951 

ลักษณะเด่นของดนตรีมัมโบของปราโด คือ ใช้แซกโซโฟนให้จังหวะ และใช้เครื่องเป่าทองเหลือง (ทรอมโบนและทรัมเปต)ให้ทำนอง   มีเปียโน กลอง และเครื่องเคาะเป็นส่วนประกอบ   ตอนกลางเพลง เปเรซ ปราโด จะเปล่งเสียงว่า *ugh* เป็นภาษาละตินซึ่งแปลเป็นภาษาอังกฤษว่า *say it*  โดยเพลงที่มีชื่อเสียงของเขา ได้แก่เพลง *Mambo No.5*, เพลง *Mambo No.8*, เพลง *Patricia* และเพลง *Cherry Pink (and Apple Blossom White)* ซึ่งขึ้นถึงอันดับหนึ่งจากการจัดอันดับของนิตยสารบิลบอร์ด ประเทศอังกฤษ ในปี ค.ศ. 1955  นอกจากนี้ยังมีเพลง "Qué rico el mambo" ที่ปัจจุบันเป็นที่รู้จักกันในชื่อ "Mambo Jambo" 

เปเรซ ปราโดเสียชีวิตจากอาการหัวใจวายที่บ้านพักในเม็กซิโกซิตี ด้วยวัย 72 ปี

## อ้างอิง

## แหล่งข้อมูลอื่น
* 
* 
*"Mambo", a documentary about Perez Prado
* The Pérez Prado Pages
* Perez Prado Mambo Home Page

หมวดหมู่:นักดนตรีชาวคิวบา
หมวดหมู่:นักดนตรีชาวเม็กซิโก
หมวดหมู่:นักเปียโน
หมวดหมู่:ศิลปินสังกัดอาร์ซีเอวิคเตอร์
หมวดหมู่:บุคคลจากเม็กซิโกซิตี
หมวดหมู่:บุคคลจากอาบานา
ลักกีซัมเมอร์เลดี

**ลักกีซัมเมอร์เลดี** (; ） เป็นอัลบั้มชุดแรกของวง ทีแสควร์ ซึ่งวางแผงเมื่อปี พ.ศ. 2522

## รายละเอียดอัลบั้ม
หลังจาก มาซาฮิโระ อันโดะ ได้ฟอร์มวงที-สแควร์ขึ้นมา ในช่วงแรกของการทำอัลบั้ม ที-สแควร์มีสมาชิกอย่างเป็นทางการอยู่ 8 คน คือ

#. มาซาฮิโระ อันโดะ - หัวหน้าวง, กีต้าร์
#. ทาเคชิ อิโต้ - แซ็กโซโฟน, ฟลุ้ต
#. ชิโร่ ซางิสึ - คียบอร์ด
#. มิยางิ จุนโกะ - เปียโน, ร้องประสาน
#. ยูจิ นากามุระ - เบส 
#. ยูจิ มิคุริยะ - กีต้าร์
#. คิโยฮิโกะ เซมบ้า - เพอร์คัสชั่น
#. ไมเคิ่ล เซจิ คาวาอิ - กลอง, ร้องประสาน

ซึ่งอัลบั้มชุดแรกของวง จะมีสัดส่วนของความเป็นแจ๊สฟิวชั่นแบบยุคดั้งเดิมเป็นอย่างมาก คือค่อนข้างฟังยาก แต่มีความติดหูและไพเราะอยู่ในที อัลบั้มชุดนี้ ทุกเพลง แต่งโดย มาซาฮิโระ อันโดะ ยกเว้น I WON'T LAST A DAY WITHOUT YOU ซึ่งเป็นเพลงเก่าของ พอล วิลเลี่ยมส์ และ โรเจ่อร์ นิโคลส์

## รายชื่อเพลง
# A FEEL DEEP INSIDE
# LUCKY SUMMER LADY
# THE NUMBER
# FUTURE FLY
# I WON'T LAST A DAY WITHOUT YOU
# BEFORE IT'S GONE TOO FAR

## รายละเอียดเพิ่มเติม
*Sony Music Shop 『Lucky Summer Lady』 CD 

หมวดหมู่:อัลบั้มเพลงในปี พ.ศ. 2522
หมวดหมู่:อัลบั้มเพลงของที-สแควร์
การตุ๋น

thumb|การตุ๋น
**การตุ๋น** (; ) เป็นการผสมผสานรูปแบบการทำอาหารโดยใช้ทั้งความชื้นและความร้อน โดยทั่วไปแล้ว อาหารจะถูกให้ความร้อนที่อุณหภูมิสูง และนำไปไว้ในหม้อมีฝาปิดที่มีของเหลวปริมาณไม่คงที่ ทำให้เกิดรสชาติพิเศษขึ้นมา

หมวดหมู่:เทคนิคการทำอาหาร
หอยเป๋าฮื้อ

**หอยเป๋าฮื้อ** (; เพ็งอิม: bao6 he5) หรือหอยโข่งทะเล เป็นสัตว์ชนิดเดียวในวงศ์ Haliotidae สามารถรับประทานได้มีตั้งแต่ขนาดเล็ก จนถึง ขนาดใหญ่ มีฝาเดียว

สกุลนี้เคยมี 6 สกุลย่อย สกุลย่อยเหล่านี้กลายเป็ยตัวแทน *Haliotis* อีกแบบ จำนวนชนิดที่ได้รับการรับรองทั่วโลกอยู่ในขอบเขตระหว่าง 30 ถึง 130 ชนิด

## อ้างอิง

## ข้อมูล
* 
* 
* 
* 

## แหล่งข้อมูลอื่น

หมวดหมู่:คำและวลีภาษาแต้จิ๋ว
มิดไนต์เลิฟเวอร์

**มิดไนต์เลิฟเวอร์** ( ) เป็นอัลบั้มชุดที่สอง ของ ที-สแควร์ ออกวางแผงในปี พ.ศ. 2522 หลังจากอัลบั้มชุดแรก เพียงสามเดือน

## รายละเอียดอัลบั้ม
หลังจากอัลบั้มชุดแรกวางขายไปสามเดือน ทางวงก็ได้ทำอัลบั้มชุดใหม่ออกมา โดยยังคงเดิมคอนเซ็ปท์ทางวงอย่างครบถ้วน ผลงานการแต่งเพลงยังคงเป็นหน้าที่ของ อันโดะ เช่นเคย เพียงแต่คราวนี้ มิยางิ จุนโกะ ได้แต่งเพลง Take The Long Road ซึ่งถือว่าเป็นเพลงที่ดุเดือดที่สุดของวงเลยทีเดียว อัลบั้มชุดนี้ เป็นอัลบั้มสุดท้ายที่ ยูจิ มิคุริยะ กีต้าร์คนที่สองของวง อยู่เป็นสมาชิกของวง และอัลบั้มชุดนี้ ชิโร่ ซางิสึ ก็ได้ลดบทบาทตนเองเป็น สมาชิกเสริม (Support Member)

## รายชื่อเพลง
#LICKIN' IT
#WRAPPED AROUND YOUR SOUL 
#SHOW DANCE
#TAKE THE LONG ROAD
#MIDNIGHT LOVER
#THIS SONG

## สมาชิกวง
#. มาซาฮิโระ อันโดะ - หัวหน้าวง, กีต้าร์
#. ทาเคชิ อิโต้ - แซ็กโซโฟน, ฟลุ้ต
#. มิยางิ จุนโกะ - เปียโน, ร้องประสาน
#. ยูจิ นากามุระ - เบส 
#. ยูจิ มิคุริยะ - กีต้าร์
#. คิโยฮิโกะ เซมบ้า - เพอร์คัสชั่น
#. ไมเคิ่ล เซจิ คาวาอิ - กลอง, ร้องประสาน
#. ชิโร่ ซางิสึ - คียบอร์ด (สมาชิกเสริม)

## แหล่งข้อมูลอื่น
*Sony Music Shop『Midnight Lover』CD

หมวดหมู่:อัลบั้มเพลงในปี พ.ศ. 2521
หมวดหมู่:อัลบั้มเพลงในปี พ.ศ. 2522
หมวดหมู่:อัลบั้มเพลงของที-สแควร์
เมจิก (อัลบั้มที-สแควร์)

**เมจิก** (; ）เป็นอัลบั้มชุดที่ห้าของ ที-สแควร์ วางเมื่อปี พ.ศ. 2526

## รายละเอียดของอัลบั้ม
โทโยยูกิ ทานากะ เข้ามาเป็นมือเบสแทน นากามูระ ในขณะที่ อาโอยาม่า ก็ออกจากวงไป และได้ เอจิ ชิมิสึ เข้ามาแทน อัลบั้มนี้เป็นชุดแรกที่ ทาเคชิ อิโต้ นำ Electronic-Woodwind-Instrument (EWI) เข้ามาใช้ จนกลายเป็นเอกลักษณ์ของวงไปพร้อม ๆ กับ ความสำเร็จในการสร้างแนวทางที่เป็นตัวตนที่แท้จริงของวงจากมันสมองและฝีมือของ อันโดะ และ ไดซากุ อัลบั้มชุดนี้สร้างชื่อให้กับวงมาก ด้วยเพลง IT'S MAGIC ที่ในเวลาต่อมา Marlene นักร้องชาวฟิลิปปินส์ที่ไปดังในญี่ปุ่น จะนำมาร้องใหม่จนกลายเป็นเพลงฮิตประจำตัวของเธอ ซึ่งส่งผลดีต่อวงด้วย อัลบั้มชุดนี้ยังมีเพลงร้องอยู่สี่เพลง คือ IT'S MAGIC, I'LL NEVER FORGET YOU, SUNSHINE SUNSHINE, I LUV U

ไดซากุ ออกจากวงไปหลังจากจบอัลบั้มชุดนี้ รวมทั้ง ชิมิสึด้วย

## รายชื่อเพลง
ทุกเพลงแต่งโดย อันโดะ ยกเว้น
# IT'S MAGIC - เนื้อร้อง โดย ลินดา เฮนริค ทำนองโดย อันโดะ
# CHOU CHOW
# I'LL NEVER FORGET YOU - เนื้อร้อง โดย ลินดา เฮนริค ทำนองโดย อันโดะ
# LITTLE MERMAID
# LARISA - แต่งโดย ไดซากุ
# CHASE
# SUNSHINE SUNSHINE - เนื้อร้อง โดย ลินดา เฮนริค ทำนองโดย ไดซากุ
# WANDERING SOLDIER
# I LUV U - เนื้อร้อง โดย ลินดา เฮนริค ทำนองโดย ไดซากุ
# かわいいテクノ (Kawaii Technic) - แต่งโดย ไดซากุ

## สมาชิกวง
# มาซาฮิโระ อันโดะ - หัวหน้าวง, กีต้าร์
# ทาเคชิ อิโต้ - แซ็กโซโฟน, อีวี
# คุเมะ ไดซากุ - คียบอร์ด, เปียโน
# โทโยยูกิ ทานากะ - เบส
# เอจิ ชิมิสึ - กลอง

## แหล่งข้อมูลอื่น
* Sony Music Shop『MAGIC』CD

หมวดหมู่:อัลบั้มเพลงของที-สแควร์
การผัด

thumb|right|250px|การผัด
[250px|thumb|right| [มันฝรั่งผัดเบคอน และหอมใหญ่]]
[thumb|200px|[ต็อกโบกี เค้กข้าวแบบเกาหลีผัดกับผักและหมู]]
[thumb|200px|การผัดหอมใหญ่และ[พริกหยวกในกระทะแบน]]
**การผัด** () เป็นวิธีการทำอาหารในน้ำมันและไขมัน ซึ่งเป็นเทคนิกการทำอาหารซึ่งเกิดขึ้นเป็นเวลานานกว่า 2,500 ปีมาแล้ว การผัดในอาหารไทยส่วนใหญ่ได้รับอิทธิพลจากอาหารจีน

## อาหารไทยที่ปรุงด้วยการผัด
มีหลายชนิด ได้แก่: 
* ผัดไฟแดง เป็นการผัดไฟแรงอย่างเร็วให้ผักสุกและยังคงสีเขียวไว้ได้ ผักที่นิยมนำมาผัดได้แก่ผักบุ้ง คะน้า ผักกูดและยอดฟักแม้ว เป็นต้น
* ผัดกะเพรา เป็นการผัดเนื้อสัตว์ชนิดต่าง ๆ กับพริกขี้หนูและกระเทียมโขลกรวมกันแต่งกลิ่นด้วยใบกะเพรา ปรุงรสด้วยน้ำมันหอย ซีอิ๊วขาว และน้ำตาลทรายเป็นหลัก ถ้าเป็นอาหารทะเล นิยมเพิ่มน้ำพริกเผาให้สีสวย
* ผัดพริกไทยดำ เป็นการผัดที่ใส่พริกไทยดำบุบ รสออกเค็มและเผ็ดร้อน นิยมผัดดับเนื้อสัตว์ที่มีกลิ่นแรง เช่น เนื้อวัว เนื้อนกกระจอกเทศและเนื้อปู
* ผัดเผ็ด มี 2 แบบคือผัดเผ็ดที่ใช้พริกสดและผัดเผ็ดที่ใช้น้ำพริกแกงเผ็ดถ้าใช้น้ำพริกแกงนิยมใส่กะทิหรือนม ส่วนผัดเผ็ดที่ใช้พริกสดจะคล้ายผัดกะเพรา เพียงแต่จะเพิ่มผักอื่น ๆ เช่นมะเขือเปราะ มะเขือพวง กระชาย ใบมะกรูด
* ฉู่ฉี่ เป็นผัดเผ็ดที่ใช้น้ำพริกแกงเผ็ดที่เพิ่มเครื่องเทศ นิยมใส่ใบกะเพราหรือใบมะกรูด ถ้าใส่น้ำมากจะเรียกแกงฉู่ฉี่
* คั่วกลิ้ง เป็นอาหารผัดของภาคใต้ ผัดนำ้พริกแกงกับกะทิแล้วจึงใส่เนื้อสัตว์ ผัดให้น้ำแห้ง ใส่พริกไทย ใบมะกรูด กระชาย น้ำพริกแกงประกอบด้วย พริกขี้หนูสดหรือแห้ง เกลือ ข่า ตะไคร้ กระเทียม กระชาย ผิวมะกรูด กะปิ
* ผัดฉ่า เป็นการผัดที่ใช้ไฟแรง ใช้พริกขี้หนู กระเทียม พริกไทย โขลกรวมกัน นิยมเพิ่มใบกะเพรา พริกไทยอ่อน ใบมะกรูดและกระชายเพื่อเพิ่มความเผ็ดและความหอม
* ผัดกะปิ ใช้หอมแดงและกะปิเป็นเครื่องปรุงหลัก แต่บางท้องถิ่นจะเพิ่มพริกไทย นิยมผัดกับหมูสามชั้นและหมึก
* ผัดโป๊ยเซียน เป็นอาหารผัดแบบจีน ใส่เครื่องปรุงทั้งหมด 8 อย่าง เครื่องปรุงที่นิยมใช้ ได้แก่ กุ้ง หมึก หมู วุ้นเส้น เซ่งจี๊ ตับ หมึกแช่ ไข่

## อ้างอิง

## แหล่งข้อมูลอื่น
* How to Stir-fry: Illustrated Step-by-step
* Stir-fry Recipes
* Chinese Stir-Fry Recipes

หมวดหมู่:เทคนิคการทำอาหาร
หมวดหมู่:สิ่งประดิษฐ์ของจีน
หมวดหมู่:อาหารจีน
ไก่ผัดเม็ดมะม่วงหิมพานต์

thumb|ไก่ผัดเม็ดมะม่วงหิมพานต์
**ไก่ผัดมะม่วงหิมพานต์** เป็นอาหารรสจัด ที่ปรุงด้วยการนำเนื้อไก่สดไปผัดกับพริกและมะม่วงหิมพานต์ ซึ่งจะต่างจากสูตรของเสฉวนที่จะทอดเนื้อไก่ก่อนนำไปผัด

หมวดหมู่:อาหารจีน
หมวดหมู่:อาหารผัดหรือทอด
หมวดหมู่:อาหารจากเนื้อไก่
สตู

**สตู** เป็นอาหารประเภทเนื้อตุ๋น โดยใช้เนื้อสัตว์ต่างได้หลายชนิด แม้กระทั่งนก ส่วนผสมอาจรวมถึงผักชนิดใดก็ได้และอาจรวมถึงเนื้อสัตว์ โดยเฉพาะเนื้อสัตว์ที่เหนียวกว่าซึ่งเหมาะสำหรับการปรุงแบบช้า เช่น เนื้อวัว เนื้อหมู เนื้อกวาง เนื้อกระต่าย เนื้อแกะ เนื้อสัตว์ปีก ไส้กรอก และอาหารทะเล ในขณะที่น้ำสามารถใช้เป็นของเหลวในการปรุงสตูได้ แต่น้ำสต๊อกก็เป็นเรื่องปกติเช่นกัน บางครั้งอาจเติมไวน์แดงหรือแอลกอฮอล์ชนิดอื่นเล็กน้อยเพื่อปรุงรส อาจเติมเครื่องปรุงรสและแต่งกลิ่นรสลงไปด้วย สตูมักจะปรุงที่อุณหภูมิค่อนข้างต่ำ (เคี่ยว ไม่ใช่ต้ม) เพื่อให้รสชาติเข้ากัน

Cocido montañés หรือสตูไฮแลนเดอร์ อาหารทั่วไปของชาวแคนเทราการตุ๋นเหมาะสำหรับเนื้อสัตว์ส่วนที่มีความนุ่มน้อยที่สุด ซึ่งจะนุ่มและชุ่มฉ่ำเมื่อใช้ความร้อนช้าและชื้น ทำให้เป็นที่นิยมในการปรุงอาหารแบบประหยัด เนื้อส่วนที่มีไขมันแทรกและเนื้อเยื่อเกี่ยวพันที่เป็นวุ้นในปริมาณหนึ่งจะทำให้สตูมีความชื้นและชุ่มฉ่ำ ในขณะที่เนื้อสัตว์ไม่ติดมันอาจแห้งได้ง่าย

การทำให้สตูข้นขึ้นทำได้โดยการเคี่ยวหรือแป้ง โดยเคลือบชิ้นเนื้อด้วยแป้งก่อนนำไปจี่ หรือจะใช้รูส์หรือเบอร์มานีเย ซึ่งเป็นแป้งที่ประกอบด้วยไขมันและแป้งในปริมาณที่เท่ากัน นอกจากนี้ยังสามารถใช้สารเพิ่มความข้น เช่น แป้งข้าวโพด แป้งมันฝรั่ง หรือแป้งมันสำปะหลังได้อีกด้วย

## ประวัติ
ต้นกำเนิดของสตูมาจากอารยธรรมโบราณ ซึ่งเป็นวิธีปฏิบัติในการปรุงเนื้อที่เหนียวและส่วนผสมที่หลากหลายได้เพื่อคนจำนวนมาก เมื่อเวลาผ่านไป สตูก็ได้รับการพัฒนาและปรับตัวให้เข้ากับประเพณีการทำอาหารที่แตกต่างกัน ส่งผลให้มีสตูหลากหลายประเภทที่ได้รับความนิยมในปัจจุบัน
สตูมีการทำกันมาตั้งแต่สมัยโบราณ หลักฐานที่เก่าแก่ที่สุดในโลกของสตูพบในญี่ปุ่น ซึ่งมีอายุย้อนไปถึงยุคโจมง

ชนเผ่าในอเมซอนใช้กระดองเต่าเป็นภาชนะในการต้มเครื่องในของเต่าและส่วนผสมอื่นๆ ในกระดอง

มีสูตรสตูเนื้อแกะและสตูปลาอยู่ในหนังสือทำอาหารของชาวโรมันชื่อ Apicius ซึ่งเชื่อกันว่ามีอายุย้อนไปถึงศตวรรษที่ 4 

"Le Viandier" ซึ่งเป็นหนังสือทำอาหารภาษาฝรั่งเศสที่เก่าแก่ที่สุดเล่มหนึ่ง เขียนขึ้นในช่วงต้นศตวรรษที่ 14 โดยเชฟชาวฝรั่งเศสที่ชื่อ Taillevent มีราคุหรือสตูหลายประเภทอยู่ในนั้น

การอ้างอิงถึง "สตูไอริช" เป็นลายลักษณ์อักษรครั้งแรกอยู่ในหนังสือ "The Devil's Drive" (1814) ของไบรอน

หมวดหมู่:ประเภทของอาหาร
บุหรงช้าง

**บุหรงช้าง** Jing Wang, Chalermglin & R.M.K. Saunders พบครั้งแรกในป่าดิบชื้นของ อำเภอแว้ง จังหวัดนราธิวาส เมื่อ พ.ศ. 2544  เป็นพืชสกุลบุหรงเพียงชนิดเดียวที่เป็นไม้เลื้อย ส่วนบุหรงชนิดอื่นเป็นไม้พุ่ม ดอกและผลขนาดใหญ่ที่สุดในสกุลบุหรง แผ่นใบรูปไข่กลับหรือรูปขอบขนาน เนื้อใบหนา เรียบ ด้านบนใบสีเขียวเข้มเป็นมัน ด้านล่างมีนวลแป้งสีขาวเคลือบ ดอกออกตามเถาแก่ สีเหลือง ออกดอกบานช่วงเดือน กุมภาพันธ์ถึงเมษายนของทุกปี 
## อ้างอิง
* 'บุหรงช้าง-ดอกทู่' พรรณไม้ ใหม่ของโลก
หมวดหมู่:วงศ์กระดังงา
บุหรงดอกทู่

**บุหรงดอกทู่** Jing Wang, Chalermglin and R.M.K. Saunders  พบในป่าดิบเขาของ อำเภอแม่ฟ้าหลวง และอำเภอเมืองเชียงรายเป็นไม้พุ่ม สูง 4-6 เมตร ใบรูปรีหรือรูปขอบขนาน เนื้อใบหนา ด้านบนใบสีเขียวเข้มเป็นมัน ด้านล่างมีนวลแป้งสีขาวเคลือบ ดอกออกที่ปลายยอด สีเหลืองอ่อน ดอกบานเดือนพฤษภาคมถึงกรกฎาคมของทุกปี
## อ้างอิง
* 'บุหรงช้าง-ดอกทู่' พรรณไม้ ใหม่ของโลก
หมวดหมู่:วงศ์กระดังงา
กลุ่มภาษาทิเบต

**กลุ่มภาษาทิเบต** (Tibetan languages) เป็นกลุ่มย่อยของภาษาที่ไม่สามารถเข้าใจกันได้ ของตระกูลภาษาย่อยทิเบต-พม่า ที่พูดโดยชาวทิเบตที่อยู่ในบริเวณเอเชียกลางติดต่อกับเอเชียใต้ ได้แก่ ที่ราบสูงทิเบต ภาคเหนือของอินเดียในบัลติสถาน ลาดัก เนปาล สิกขิม และภูฏาน ส่วนใหญ่ใช้ในการเขียนงานทางศาสนาโดยเฉพาะศาสนาพุทธ

ด้วยเหตุผลทางการเมือง สำเนียงของภาษาทิเบตกลาง (รวมทั้งลาซา) คาม และอัมโดในจีน ถือเป็นภาษาทิเบตเพียงภาษาเดียว ในขณะที่ภาษาซองคา ภาษาสิกขิม ภาษาเศรปาและภาษาลาดัก ถือเป็นภาษาเอกเทศต่างหาก แม้ว่าผู้พูดภาษาดังกล่าวจะถือตนว่าเป็นชาวทิเบตด้วย ในทางภาษาศาสตร์ ภาษาซองคาและภาษาเศรปามีความใกล้เคียงกับภาษาทิเบตสำเนียงลาซามากกว่าสำเนียงคามและอัมโด

มีผู้พูดกลุ่มภาษาทิเบตทั้งหมดราว 6 ล้านคน ไม่ใช่ทั้งหมดเป็นชาวทิเบต ภาษาทิเบตสำเนียงลาซามีผู้พูดประมาณ 150,000 คนที่เป็นผู้ลี้ภัยในอินเดียและประเทศอื่นๆ ภาษาทิเบตใช้พูดโดยชนกลุ่มน้อยในทิเบตที่อยู่ใกล้เคียงกับชาวทิเบตมากว่าศตวรรษ แต่ไม่สามารถรักษาภาษาและวัฒนธรรมของตนไว้ได้ ชาวเกวียงในคามนั้น รัฐบาลจีจัดให้เป็นชาวทิเบต แต่ภาษาเกวียงอิกไม่ใช่กลุ่มภาษาทิเบต แม้จะอยู่ในตระกูลภาษาย่อยทิเบต-พม่า

ภาษาทิเบตคลาสสิกไม่ใช่ภาษาที่มีวรรรยุกต์ แต่บางสำเนียง เช่น ทิเบตกลางและคาม ได้พัฒนาเสียงวรรณยุกต์ขึ้น ส่วนสำเนียงอัมโดและลาดัก และภาษาบัลติไม่มีวรรณยุกต์ ลักษณะของภาษาทิเบตในปัจจุบันเป็นแบบรูปคำติดต่อแม้ว่าจะไม่พบลักษณะนี้ในภาษาทิเบตคลาสสิก

## การจัดจำแนก

การแบ่งตามวิธีของ Bradley ภาษาในกลุ่มนี้ ได้แก่
* ภาษาลาดัก หรือภาษาทิเบตตะวันตกโบราณ รวมทั้งภาษาบัลติและภาษาปูริก ไม่มีวรรณยุกต์
* กลุ่มภาษาทิเบตกลาง มีวรรณยุกต์
* ภาษาทิเบตตะวันตกสมัยใหม่ พบในลาดักและบริเวณใกล้เคียง
* ภาษาดบุส-อู พบใน งารี อู-จั้ง และแนวชายแดนทางด้านเหนือของเนปาล
* ภาษาทิเบตเหนือ พบทางใต้ของมณฑลชิงไห่
* ภาษาทิเบตใต้ ได้แก่ภาษาสิกขิม ภาษาซองคา ภาษาเศรปา
* ภาษาคาม มีวรรณยุกต์ ใช้พูดในมณฑลชิงไห่ คามโด เสฉวนและยูนนาน
* ภาษาอัมโด ไม่มีวรรณยุกต์ ใช้พูดในชิงไห่ กันซู และเสฉวน
การจัดจำแนกมีความผันแปรมาก บางครั้งรวมสำเนียงคามและอัมโดเข้าด้วยกันเป็นสำเนียงทิเบตตะวันออก (ต่างจากภาษาโบดิชตะวันออก) ภาษาทิเบตที่ใช้ในจีนจัดเป็นภาษาทิเบตมาตรฐาน

## ระบบการเขียน
กลุ่มภาษาทิเบตส่วนใหญ่เขียนด้วยอักษรทิเบต แต่ชาวลาดักและชาวบัลติบางส่วนเขียนภาษาของตนด้วยอักษรอาหรับแบบที่ใช้กับภาษาอูรดู ในบัลติสถาน ประเทศปากีสถาน ชาวบัลติเลิกใช้อักษรทิเบตมากว่าร้อยปีซึ่งเป็นอิทธิพลจากศาสนาอิสลาม อย่างไรก็ตาม ชาวบัลติเริ่มตระหนักถึงอิทธิพลจากวัฒนธรรมภายนอกโดยเฉพาะจากชาวปัญจาบ จึงพยายามฟื้นฟูอักษรทิเบตขึ้นมาใช้ควบคู่กับอักษรอาหรับ

## อ้างอิง
* 

## อ่านเพิ่ม
*
*
* 
*
*AHP43 Amdo Tibetan Language 

## แหล่งข้อมูลอื่น

*Comparative Dictionary of Tibetan Dialects (CDTD) 
*Languages on the Tibetan Plateau and the Himalayas  — Nicolas Tournadre
*Overview of Old Tibetan Synchronic phonology by Nathan Hill
*L'évolution des langues et les facteurs écolinguistiques : le cas des langues d'éleveurs et des langues d'agriculteurs sur le Haut Plateau tibétain at CNRS-LACITO
*China's Tibet policy continued attempt at erasing Tibetan language

หมวดหมู่:ตระกูลภาษาจีน-ทิเบต
จีซัสโจนส์

**จีซัสโจนส์** () เป็นวงออลเทอร์นาทิฟแดนซ์จากวิลต์เชอร์ ประเทศอังกฤษ ก่อตั้งในปี 1988 วงได้บันทึกและแสดงดนตรีในปลายทศวรรษ 1980 จนถึงทศวรรษที่ 2000 เพลงที่รู้จักดีที่สุดสำหรับพวกเขาได้แก่ "Right Here, Right Now", "Real Real Real" และ "International Bright Young Thing" 

## ประวัติ
### อัลบั้ม Liquidizer ใน (1986-1989)
ในอัลบั้ม *ลิควิกไดเซอร์* (Liquidizer) มีองค์ประกอบของดนตรีอีเลกโทรนิกอย่างเซ่น ดนตรีเฮาส์ และ เทคโน ไปยังเพลงอินดี้ร็อกในรูปแบบต่างๆพร้อมกับเพื่อนวงอื่นๆอย่าง ป็อปวิลอีตอิตเซลฟ์ เดอะชาเม็น และ อีเอ็มเอฟ ซิงเกิลที่ถูกปล่อยออกมาจากอัลบั้มนี้ได้แก่ "Info Freako", "Never Enough" และ "Bring It On Down".

### อัลบั้ม Doubt และ Perverse ใน (1990-1995)
จีซัสโจนส์ ได้บันทึกเสียงอัลบั้มชุดที่สองในชื่อ *[[เดาต์|Doubt]]* เป็นอัลบั้มที่ขายดีที่สุดของวงในช่วงต้นคริสต์ทศวรรษ 1990 เริ่มออกจำหน่ายในปี 1991 โดยได้ปล่อยซิงเกิลแรก Right Here, Right Now ได้ติดชาร์ตอันดับที่ #2 ในบิลบอร์ดฮอต 100 และ อันดับที่ #2 ในโมเดิร์นร็อกชาร์ต ต่อมาก็ได้ออกอัลบั้ม *Perverse* เริ่มออกจำหน่ายในปี 1993 ถึงแม้ว่าจะขายได้ระดับหนึ่ง แต่ก็ไม่ประสบความสำเร็จทั่วโลกอย่างอัลบั้ม *Doubt*

## สมาชิก
* **ไมก์  เอ็ดเวิดส์** (ชื่อจริง ไมเคิล เจมส์ เอ็ดเวิดส์ เกิดวันที่ 22 มิถุนายน ค.ศ. 1964) - ร้องนำ, กีตาร์, คีย์บอร์ด (1988-ปัจจุบัน)
* **เจอร์รี เด บอร์ก** (เกิดวันที่ 30 ตุลาคม ค.ศ. 1960) - กีตาร์ (1988-ปัจจุบัน)
* **อัล โดตี** (ชื่อจริง อลัน จาวอร์สกี เกิดวันที่ 22 มกราคม ค.ศ. 1966) - เบส (1988-ปัจจุบัน)
* **เอียน เบเกอร์** (ชื่อจริง เอียน ริชาร์ด ฟอกซ์เวลล์ เบเกอร์ เกิดวันที่ 29 กันยายน ค.ศ. 1965) - คีย์บอร์ด (1988-ปัจจุบัน)
* **เจ็น** (ชื่อจริง ไซมอน แมตทิวส์ เกิดวันที่ 23 เมษายน ค.ศ. 1964) - กลอง (1988–1997, 2014–ปัจจุบัน)
;อดีตสมาชิก
* **โทนี อาร์ตี** - กลอง (1999-2013)

## ผลงาน
### อัลบั้ม
* Liquidizer (1989)
* Doubt (1991)
* Perverse (1993)
* Already (1997)
* London (2001)

## อ้างอิง

## แหล่งข้อมูลอื่น
* Official website
* Jesus Jones and more Jesus Jones
* detailed review of Perverse

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2529
หมวดหมู่:กลุ่มดนตรีจากลอนดอน
นาว

[350px|thumb|ตัวอย่างหุ่นยนต์นาวที่[จอร์เจียเทค]]

**นาว** (Nao) เป็นหุ่นยนต์ฮิวแมนนอยด์ขนาดกลาง พัฒนาโดยบริษัท Aldebaran Robotics จากประเทศฝรั่งเศส แม้ว่าจะมีการใช้นาว (Academics Edition) ตามมหาวิทยาลัยและห้องทดลองหลายแห่งเพื่อจุดประสงค์ทางการวิจัย ในขณะนี้ยังไม่มีการวางจำหน่ายนาวตามท้องตลาดทั่วไปจนกว่าปลายปี พ.ศ. 2553. นาวได้ถูกเลือกให้เป็นหุ่นยนต์มาตรฐานสำหรับการแข่งขันโรโบคัพแทนหุ่นยนต์สุนัขไอโบของบริษัทโซนี ตั้งแต่วันที่ 15 สิงหาคม พ.ศ. 2550  เป็นต้นมา

## คุณสมบัติ
นาวรุ่นสำหรับโรโบคัพมีดีกรีความอิสระ (DOF - degrees of freedom) เท่ากับ 21 ในขณะที่รุ่นสำหรับงานทดลองมี 25 DOF เนื่องจากเพิ่มเติมมือสองข้างเข้าไปด้วยเพิ่อเพิ่มความสามารถทางด้านการหยิบจับ ทุกรุ่นของนาวประกอบด้วย inertial sensor และ ultrasound captors นอกจากนี้นาวยังมีไมโครโฟน 4 ตัว ลำโพง 2 ตัว และกล้อง CMOS 2 ตัว เพื่อใช้ประโยชน์ด้านการรู้จำคำพูด, การรู้จำภาพ, และโลคอลไลเซชัน (localization) เป็นต้น นาวมาพร้อมโปรแกรม Aldebaran Choregraphe ของ Aldebaran เอง หรืออาจใช้โปรแกรมสำหรับพัฒนาหุ่นยนต์อื่นๆ ได้แก่ Microsoft Robotics Studio, Cyberbotics Webots, Gostai Urbi Studio เป็นต้น

## ดูเพิ่ม
* อาซิโม
* คิวริโอ
* วิทยาการหุ่นยนต์
* หุ่นยนต์ฮิวแมนนอยด์
* กฎ 3 ข้อของหุ่นยนต์
* โรโบคัพ
* การแข่งขันออกแบบหุ่นยนต์ระหว่างประเทศ
* เอบียูโรบอตคอนเทสต์
* ทฤษฎีระบบควบคุม
* เมคคาทรอนิกส์

## อ้างอิง

## ข้อมูลเพิ่มเติม

* and YouTube channel
*
*Blanca Li dance performance with Nao robot (World Science Festival)
*Barboza Space Center (The Occupy Mars Learning Adventures Projects with Nao) www.BarbozaSpaceCenter.com

หมวดหมู่:หุ่นยนต์
สนามกีฬาแห่งชาติลาว หลัก 16

**สนามกีฬาแห่งชาติลาว หลัก 16** แห่งนี้เป็นสนามกีฬาแห่งใหม่ที่สร้างขึ้นในบริเวณที่เคยเป็นป่ารกร้าง นอกกรุงเวียงจันทน์ โดยสนามแห่งนี้เป็นสนามที่สร้างขึ้นใหม่เพื่อใช้ในการแข่งขันฟุตบอลและกรีฑา และยังใช้เป็นสถานที่จัดพิธีเปิดและพิธีปิดในกีฬาซีเกมส์ 2009 ที่กรุงเวียงจันทน์เป็นเจ้าภาพ สนามกีฬาแห่งนี้ทางการจีนได้ช่วยดำเนินการด้านการเงินและการก่อสร้างทั้งหมด บนพื้นที่ 700 ไร่ สนามกีฬาแห่งชาติลาว หลัก 16 นี้มีความจุทั้งหมด 25,000 ที่นั่ง

## อ้างอิง

หมวดหมู่:สนามฟุตบอลในประเทศลาว
หมวดหมู่:สิ่งก่อสร้างในเวียงจันทน์
ทุกรกิริยา

[right|thumb|200px|การเฆี่ยนตนเองเป็นการบำเพ็ญ “ทุกรกิริยา” วิธีหนึ่งที่เริ่มทำกันในช่วงที่เกิด[แบล็กเดท]]
**ทุกรกิริยา** (; ) แปลว่า “การกระทำกิจที่ทำได้โดยยาก” ใช้ในบริบททางศาสนาและจิตวิญญาณ เพื่อหมายถึงการทรมานร่างกายตนเอง เพื่อชำระตนให้บริสุทธิ์จากบาป

“ทุกรกิริยา” อย่างง่ายที่สุดคือการละเว้นจากกิเลสบางอย่าง เช่น การงดดื่มสุรา หรือการเลือกใช้ชีวิตอันสมถะ เช่น ใช้ชีวิตอารามวาสี หรือถ้าเป็น “ทุกรกิริยา” ขั้นรุนแรงอาจจะเป็นการทำร้ายตนเองเช่นโดยการเฆี่ยน แทง หรือกรีดเนื้อหนังเป็นต้น

## ศาสนาคริสต์
การทำ “ทุกรกิริยา” ในศาสนาคริสต์ มีต้นกำเนิดมาจากบทจดหมายสามฉบับของเปาโลอัครทูตที่กล่าวว่า “*เพราะว่าถ้าท่านดำเนินชีวิตตามเนื้อหนังแล้ว ท่านจะต้องตาย แต่ถ้าโดยทางพระวิญญาณ ท่านทำลายกิจการของร่างกาย ท่านก็จะดำรงชีวิตได้*” (โรม 8:13) ความคิดเดียวกันนี้สะท้อนในบทเขียนที่ว่า “*เหตุฉะนั้นจงประหารอวัยวะของท่านซึ่งอยู่ฝ่ายโลกนี้ คือการล่วงประเวณี การโสโครก ราคะตัณหา ความปรารถนาชั่ว และความโลภ ซึ่งเป็นการนับถือรูปเคารพ*” (โคโลสี 3:5) และ “*ผู้ที่อยู่ฝ่ายพระเยซูคริสต์ได้ตรึงเนื้อหนังไว้ที่กางเขนพร้อมกับราคะและตัณหาแล้ว*” (กาลาเทีย 5:24)

## ศาสนาพุทธ
ในศาสนาพุทธ ได้ปฏิเสธการบำเพ็ญแบบทุกรกิริยาเพราะมองว่าเป็นการกระทำโดยอัตตกิลมาถานุโยคคือการปฏิบัติธรรมที่ทำให้ตนลำบากโดยหาประโยชน์มิได้ อันเป็นวิธีการที่สุดโต่ง ไม่สามารถบรรลุธรรมได้ ซึ่งพระพุทธเจ้าทรงสอนให้ละเว้นเสีย

## อ้างอิง

## แหล่งข้อมูลอื่น
*Penance Discussion 

หมวดหมู่:พรตนิยม
ลูกซัด (เครื่องดนตรี)

thumb|ลูกซัด
thumb|เสียงของลูกซัด

**ลูกซัด** หรือ **ลูกแซ็ก** เป็นเครื่องดนตรีประเภทเครื่องประกอบจังหวะ จัดอยู่ในกลุ่มเครื่องประกอบจังหวะที่มีระดับเสียงไม่แน่นอน เดิมทำด้วยผลน้ำเต้าแก่จัดทำให้แห้ง ภายในบรรจุด้วยเมล็ดน้ำเต้าหรือเมล็ดถั่วต่าง ๆ ต่อด้ามไว้สำหรับถือ เวลาเล่นใช้เขย่าเพื่อให้เกิดเสียงดังซ่า ๆ จะเขย่าด้วยมือทั้งสองข้างให้ดังสลับกัน ในปัจจุบันทำด้วยไม้หรือพลาสติก มักใช้ประกอบจังหวะกับการแสดงดนตรีอะคูสติกและการแสดงดนตรีของวงคอมโบ ลูกซัดเป็นเครื่องประกอบจังหวะอีกหนึ่งชนิดที่ได้รับความนิยมไปทั่วโลก

หมวดหมู่:เครื่องเพอร์คัชชัน
ระดับเสียง (ดนตรี)

**ระดับเสียง** () หมายถึง เสียงสูงเสียงต่ำ ระดับเสียงเกิดจากความถี่ของการสั่นสะเทือนของวัตถุ วัตถุที่สั่นสะเทือนเร็วกว่าทำให้เกิดเสียงระดับสูงกว่า ในขณะที่วัตถุที่สั่นสะเทือนช้ากว่าทำให้เกิดระดับเสียงต่ำกว่า ความถี่ซึ่งเป็นตัวกำหนดระดับเสียงได้มาจากการวัดความสั่นสะเทือนของวัตถุ โดยมีหน่วยเป็นรอบต่อวินาที หรือเฮิรตซ์ (Hz) ของโน้ตแต่ละตัว วัตถุที่สั่นสะเทือนมากว่าจะมีความถี่มากกว่า ทำให้เกิดเสียงสูงมากกว่า ถ้าความถี่มากขึ้นเท่าตัว ระดับเสียงจะสูงขึ้น 1 ช่วงคู่แปด (อ็อกเทฟ) เช่น โน้ตที่มีความถี่ 220 รอบต่อวินาที จะมีระดับเสียงสูงกว่าโน้ตที่มีความถี่ 110 รอบต่อวินาทีอยู่ 1 ช่วงคู่แปด และเช่นเดียวกันในกรณีที่ความถี่น้อยลง 1 เท่าตัว ระดับเสียงจะต่ำลง 1 ช่วงคู่แปด เช่น โน้ตที่มีความถี่ 440 รอบต่อวินาที จะมีระดับเสียงต่ำกว่าโน้ตที่มีความถี่ 880 รอบต่อวินาทีเป็นระยะ 1 ช่วงคู่แปด เช่น ความถี่เสียงเปียโน

## อ้างอิง
* *ทฤษฏีดนตรี*, ญัชชา โสคติยานุรักษ์

หมวดหมู่:ทฤษฎีดนตรี
หมวดหมู่:คลื่น
หมวดหมู่:คำศัพท์ดนตรี
นาซีม ฮาเหม็ด

**นาซีม ฮาเหม็ด** (อังกฤษ: Naseem Hamed; อาหรับ: نسيم حميد) อดีตนักมวยแชมป์โลกรุ่นเฟเธอร์เวทหลายสถาบัน ฮาเหม็ดเกิดเมื่อวันที่ 12 กุมภาพันธ์ ค.ศ. 1974 ที่เมืองเชฟฟีลด์ ประเทศอังกฤษ เป็นชาวอังกฤษเชื้อสายเยเมน และนับถือศาสนาอิสลาม เนื่องจากปู่และพ่อของฮาเหม็ดได้อพยพมาอยู่ที่อังกฤษตั้งแต่ฮาเหม็ดยังไม่เกิด

ฮาเหม็ดเริ่มต้นการชกมวยตั้งแต่อายุได้เพียง 18 ปี ในรุ่นฟลายเวท เนื่องจากฐานะทางบ้านยากจนมาก จนกระทั่ง 3 ปีผ๋านไป ฮาเหม็ดก็ได้แชมป์โลกครั้งแรกในรุ่นเฟเธอร์เวท ขององค์กรมวยโลก (WBO) ด้วยการเอาชนะน็อก สตีฟ โรบินสัน ในยกที่ 8  จากนั้นชื่อเสียงของฮาเหม็ดก็ได้เพิ่มพูนขึ้น จากสไตล์การชกที่ไม่มีสไตล์ และท่าทีที่ยียวนคู่ชกอยู่ตลอดเวลา กระนั้นฮาเหม็ดก้นับได้ว่าเป็นนักมวยที่มีหมัดหนักมาก เพราะสามารถเอาชนะน็อกคู่ชกได้อย่างเด็ดขาดอยู่เสมอ ๆ ทั้ง ๆ ที่สไตล์การชกของฮาเหม็ดนั้นแทบไม่มีเค้าว่าจะเอาชนะคู่ชกด้วยการน็อกเอ้าท์ได้เลย ซึ่งทั้งหมดนี้ได้กลายเป็นจุดขายให้แก่ฮาเหม็ด ผ่านการโปรโมตของโปรโมเตอร์ชาวอังกฤษ แฟรงก์ วอร์เรน และทำให้ฮาเหม็ดกลายเป็นซูเปอร์สตาร์ในวงการมวยโลกในระยะเวลาไม่นาน

นาซีม ฮาเหม็ด ได้ปะทะกับนักมวยฝีมือดีหลายต่อหลายคนในรุ่นเดียวกันและใกล้เคียง ซึ่งสามารถเอาชนะได้ทุกคน ไม่ว่าจะเป็น เวย์น แมคคัลลัฟ อดีตแชมป์โลกรุ่นแบนตั้มเวทของสภามวยโลก (WBC) ชาวไอร์แลนด์, มานูเอล เมดินา อดีตแชมป์โลก 2 สมัยใมนรุ่นเฟเธอร์เวทของสภามวยโลก ชาวเม็กซิกัน, เดเนี่ยล อลิเซีย นักมวยดาวรุ่งที่ไม่เคยแพ้ใครชาวเปอร์โตริโก, วิลเฟรโด วาสเควซ อดีตแชมป์โลกรุ่นแบนตั้มเวท, จูเนียร์เฟเธอร์เวท และเฟเธอร์เวท ของสมาคมมวยโลก (WBA) ชาวเปอร์โตริโก รวมทั้งการชกรวบแชมป์โลกในรุ่นเฟเธอร์เวทนี้ ด้วยการเอาชนะน็อกในยกที่ 8 ทอม "บูม บูม" จอห์นสัน นักมวยชาวอเมริกัน ซึ่งเป็นแชมป์ของสหพันธ์มวยนานาชาติ (IBF) และรวบแชมป์ของสภามวยโลกด้วยการเอาชนะคะแนน ซีซาร์ โซโต นักมวยชาวเม็กซิกันอีกราย

ฮาเหม็ด แพ้ครั้งแรกและครั้งเดียวในชีวิตการชกมวยของตัวเอง ในเดือนมีนาคม ค.ศ. 2001 ให้แก่ มาร์โก อันโตนิโอ บาร์เรร่า นักมวยชาวเม็กซิกัน อดีตแชมป์โลกในรุ่นจูเนียร์เฟเธอร์เวท ขององค์กรมวยโลก   โดยเป็นการแพ้คะแนนไปอย่างเอกฉันท์ โดยไม่มีใครคาดคิด ในการชกทั้ง 12 ยก ฮาเหม็ดไม่สามารถยียวนบาร์เรร่าให้เข้าทางของตนได้เหมือนนักมวยรายอื่น ๆ จึงไม่สามารถเข้าชกบาร์เรร่าได้อย่างถนัดถนี่ในสไตล์ของตนเอง

หลังจากแพ้ครั้งแรกไปแล้ว ฮาเหม็ดก็ยังได้ขึ้นชกเคลื่อนไหวอีกครั้งเดียว และตัดสินใจแขวนนวมไปในที่สุด เมื่อปี ค.ศ. 2002 แต่ในปี ค.ศ. 2006 ฮาเหม็ดก็ปรากฏเป็นข่าวอีกครั้ง เมื่อถูกตำรวจจับเข้าห้องขังนานถึง 4 เดือนในข้อหาขับรถเร็วเสี่ยงต่อการเกิดอุบัติเหตุ

นาซีม ฮาเหม็ด มีฉายาที่ตั้งให้กับตนเองว่า *"Prince"* อันหมายถึง *"เจ้าชาย"* มีชื่อเรียกสั้น ๆ ว่า *"นาซ"* (Naz) เป็นนักมวยที่มีสีสัน มีจุดขายมากมาย ทุกครั้งที่ขึ้นชกจะสวมกางเกงลายเสือดาวที่มีรูปทรงแปลกตา  รองเท้าสีดำของอาดิดาส และจะกระโดดตีลังกาข้ามเชือกเมื่อขึ้นเวทีทุกครั้ง  อีกทั้งก่อนชกและหลังชก หลังจากเอาชนะได้แล้วจะสวดมนต์ขอพรพระอัลเลาะห์ทุกครั้ง

เมื่อครั้งมีชื่อเสียง ฮาเหม็ดยังถือได้ว่าเป็นต้นแบบให้กับนักมวยหลายคนเอาเป็นแบบอย่าง เช่น เคจิ ยามางูจิ นักมวยชาวญี่ปุ่นที่เคยเป็นแชมป์โลกรุ่นจูเนียร์ฟลายเวทของสมาคมมวยโลก เป็นต้น

## อ้างอิง
* สถิติการชก
* ดาว"รุ่ง"...พุ่ง"หาย" 

## แหล่งข้อมูลอื่น
* [เทปการชกโดยรวมของ นาซีม ฮาเหม็ด จาก[youtube]]

หมวดหมู่:นักมวยสากลชาวอังกฤษ
หมวดหมู่:นักมวยสากลเชื้อสายอาหรับ
หมวดหมู่:มุสลิมชาวอังกฤษ
หมวดหมู่:ชาวอังกฤษเชื้อสายเยเมน
หมวดหมู่:แชมป์โลก WBO
หมวดหมู่:แชมป์โลก WBA
หมวดหมู่:แชมป์โลก IBF
หมวดหมู่:นักกีฬาจากเชฟฟีลด์
เบาเฮาส์ (วงดนตรี)

**เบาเฮาส์** () เป็นวงโพสต์พังก์ จากอังกฤษ ก่อตั้งขึ้นในนอร์แทมป์ตัน ในปี 1978 ประกอบไปด้วย ปีเตอร์ เมอร์ฟี (ร้องนำ เครื่องดนตรีอื่นๆ) เดเนียล แอช (กีตาร์) เควิน แฮชคินส์ (กลอง) และเดวิด เจ (เบส) เดิมวงชื่อ เบาเฮาส์ 1919 ซึ่งอ้างอิงมาจากปีก่อตั้งโรงเรียนเบาเฮาส์ โรงเรียนศิลปะและสถาปัตยกรรมของเยอรมันที่มีชื่อเสียง จนต่อมาสมาชิกวงก็ได้ตัด 1919 ทิ้งให้กระชับขึ้น เบาส์เฮาส์ ได้รับการยกย่องโดยทั่วว่าเป็นหนึ่งในวงกอทิกร็อกวงแรก ๆ โดยซิงเกิล "Bela Lugosi's Dead" ได้รับยกย่องให้เป็นการบันทึกเสียงกอทิกร็อกครั้งแรก เบาเฮาส์มักมีภาพลักษณ์ที่มืด ดำๆ และเสียงร้องที่ดูเศร้าหมอง แม้ว่าพวกเขาจะรวมแนวเพลงหลายแนว ทั้ง ดั๊บ, แกลมร็อก, ไซเคเดเลีย และ ฟังก์ ก็ตาม

## ผลงาน
### อัลบั้ม

* *[[In the Flat Field]]* (1980)
* *[[Mask (Bauhaus album)|Mask]]* (1981)
* *[[The Sky's Gone Out]]* (1982)
* *[[Burning from the Inside]]* (1983)
* *[[Go Away White]]* (2008)

## แหล่งข้อมูลอื่น
* Official website
* AllMusicGuide entry

หมวดหมู่:กลุ่มดนตรีสัญชาติอังกฤษ
หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2521
รายชื่อผลงานเพลงของทูพีเอ็ม

**รายชื่อผลงานของ[[ทูพีเอ็ม]]** นักร้องบอยแบนด์สัญชาติเกาหลีใต้ที่ปัจจุบันประกอบด้วยสมาชิก 6 คน เปิดตัวครั้งแรกเมื่อวันที่ 4 กันยายน พ.ศ. 2551 ปัจจุบันมีผลงานด้านเพลงได้แก่ อัลบั้มสตูดิโอ 1 อัลบั้ม อัลบั้มซิงเกิล 2 อัลบั้ม และอัลบั้มพิเศษที่วางจำหน่ายเฉพาะในประเทศไทย 1 อัลบั้ม นอกจากนั้นยังมีผลงานอื่นๆ เช่น มิวสิกวิดีโอ ภาพยนตร์โฆษณา พรีเซนเตอร์ นิตยสาร คอนเสิร์ต รายการโทรทัศน์ รายการวิทยุ พิธีกร เป็นต้น

## ผลงานเพลง
### อัลบั้มสตูดิโอ

### ซิงเกิล

### เพลงประกอบภาพยนตร์
### เพลงประกอบภาพยนตร์โฆษณา
### เพลงที่ร่วมร้องกับศิลปินอื่น
### เพลงพิเศษ
### เพลงคัฟเวอร์

## มิวสิกวิดีโอ

## ภาพยนตร์โฆษณา
## พรีเซนเตอร์
* 4 มกราคม พ.ศ. 2553 สปอร์ตมัลติช้อปยี่ห้อ 'SPRIS' 
* 2009 โทรศัพท์มือถือ Sumsung
* 2009 EXR Runway Party with 2PM

## ถ่ายแบบนิตยสาร
* Vogue Girls
## รายการโทรทัศน์
* Wild Bunny
## รายการวิทยุ

## พิธีกร
*Idol Army Crops Talkshow! Lady Season 3
*Wild Bunny ทางช่อง MNet

## คอนเสิร์ต
### มินิคอนเสิร์ต
### แขกรับเชิญ
*The JYP Tour 2009
*คอนเสิร์ต "Wonder Girls The First Wonder Live In Bangkok"
### คอนเสิร์ตอื่นๆ

## การแสดงสด

## งานอื่นๆ

## อ้างอิง

ผลงานเพลง
หมวดหมู่:ผลงานของศิลปินเกาหลีใต้
หมวดหมู่:ผลงานเพลงกลุ่มดนตรีเคป็อป
เท็นพอยท์สเอาท์ออฟเท็น

***เท็นพอยท์สเอาท์ออฟเท็น*** () เป็นเพลงลำดับที่ 1 ในอัลบั้มซฺงเกิลชุดแรกของวงทูพีเอ็ม และเป็นเพลงเปิดตัวของวง มีเนื้อหาแสดงถึงความทะเล้นของวัยรุ่นผู้ชายที่เมื่อเจอกับผู้หญิงที่ตนชื่นชอบก็จะแสดงอารมณ์และท่าทางดีใจ และมีการแซวเกิดขึ้น ท่าเต้นประกอเพลงนี้ก็น่าตื่นเต้นและแปลกใหม่เป็นอย่างมาก เพราะเป็นครั้งแรกที่มีการนำการเต้นอะโครบาติกหรือตีลังกาผาดโผนมาใช้ประกอบ ทำให้ได้รับความสนใจเป็นอย่างมาก วางจำหน่ายเมื่อ 8 กันยายน พ.ศ. 2551
## เครดิต

## มิวสิกวิดีโอ

## การแสดงสด

## รางวัล
## อ้างอิง

## แหล่งข้อมูลอื่น

หมวดหมู่:เพลงของทูพีเอ็ม
หมวดหมู่:ซิงเกิลในปี พ.ศ. 2552
หมวดหมู่:ซิงเกิลในสังกัดเจวายพีเอนเตอร์เทนเมนต์
เล่าเพ็ก

**เล่าเพ็ก** () เป็นหนึ่งในผู้นำกบฏโพกผ้าเหลืองในช่วงปลายราชวงศ์ฮั่นตะวันออก หลังจากที่เตียวก๊กเสียชีวิต เตียวเหลียง และเตียวโป้ น้องชายของเขาก็ถูกฮองฮูสงสังหาร ส่งผลให้กองกำลังหลักของกองทัพกบฏโพกผ้าเหลืองถูกกวาดล้าง จากนั้น เล่าเพ็กก็พาลูกน้องไปยังเมืองยีหลำและกลายเป็นโจรป่า ขณะเดียวกัน พวกกบฏโพกผ้าเหลืองที่เหลือก็ก่อกบฏตามสถานที่ต่าง ๆ ในยุทธการที่กัวต๋อ เล่าเพ็กทรยศโจโฉและช่วยเหลืออ้วนเสี้ยว อ้วนเสี้ยวจึงส่งเล่าปี่มาช่วย แต่ถูกโจหยินตีแตกพ่าย ชะตากรรมของเขายังไม่เป็นที่ทราบแน่ชัด

## ดูเพิ่ม
* รายชื่อบุคคลในยุคสามก๊ก

หมวดหมู่:บุคคลที่เกิดในคริสต์ศตวรรษที่ 2
โอนลี่ยู

***โอนลี่ยู*** () เป็นเพลงลำดับที่ 2 ในอัลบั้มซิงเกิลชุดแรกของวงทูพีเอ็ม มีเนื้อหาแสดงถึงความรักชายหนุ่มที่มีต่อหญิงสาวที่ตนรักว่ามีเฉพาะเธอคนเดียวเท่านั้นที่เขาจะรัก ท่าเต้นประกอเพลงนี้ก็เน้าการเต้นอะโครบาติกหรือตีลังกาผาดโผนมาใช้ประกอบ แต่จะลดลงเพราะเป็นเพลงที่มีจังหวะสบายๆ น่ารัก วางจำหน่ายเมื่อ 8 กันยายน พ.ศ. 2551 และเพลงนี้ยังได้ทำออกมาอีกหนึ่งเวอร์ชันคือ  ซึ่งเป็นการนำเอาเพลง ONLY YOU มาทำเป็นแบบ House Remix Version โดยไม่มีเสียงเปียโน แต่จะเป็นการทำซาวด์ดนตรีแบบ electronic song arpeggio แทน โดยเวอรืชั่นนี้ทำขึ้นมาเพื่อต้อนรับเทศกาลคริสต์มาสและปีใหม่ในช่วงฤดูหนาว เวอร์ชันนี้จึงมีความสนุกสนานมากขึ้น และมีเฉพาะ Digital Single เท่านั้น โดยวางจำหน่ายเมื่อวันที่ 10 ธันวาคม พ.ศ. 2551 
## เครดิต

 
## การแสดงสด

## รางวัล
## อ้างอิง

## แหล่งข้อมูลอื่น

หมวดหมู่:เพลงของทูพีเอ็ม
หมวดหมู่:ซิงเกิลในปี พ.ศ. 2552
อินดีสอาร์มส

**"อินดีสอาร์มส"** () เป็นเพลงของศิลปินอเมริกันร็อกบองโจวี เขียนโดยจอน บอง โจวี, เดวิด ไบรอันและริชชี แซมโบรา ออกขายในปี ค.ศ. 1993 เป็นซิงเกิลที่ 3 จากอัลบั้มในปี ค.ศ. 1992 ชุด *[[Keep the Faith]]*

"อินดีสอาร์มส" เป็นซิงเกิลที่ประสบความสำเร็จที่สุดชุด *Keep the Faith* ในสหรัฐอเมริกา ติดอันดับ 27 บนบิลบอร์ดฮอต 100 ติดอันดับ 9 ในยูเคซิงเกิลส์ชาร์ต ติดอันดับ 10 บนออสเตรเลียนซิงเกิลส์ชาร์ต และอันดับ 14 บนเยอรมันท็อป 40

หมวดหมู่:เพลงของบองโจวี
หมวดหมู่:ซิงเกิลในปี พ.ศ. 2536
สมเด็จพระราชาธิบดีอัซลัน มูฮิบบุดดิน ชาห์

**สมเด็จพระราชาธิบดี สุลต่าน อัซลัน มุฮิบบุดดิน ชาห์ แห่งเประ** มีพระนามเดิมว่า รายา อัซลัน ประสูติเมื่อวันที่ 19 เมษายน พ.ศ. 2471 เป็นพระราชโอรสใน สุลต่านยูซุฟ อิซซุดดิน อิบนิ อัลมรหุม สุลต่าน อับดุล จาอิล นาสรุดดิน มัคห์ตารัม ชาห์ และโต๊ะ ปวน เดวังซา คอดิยะห์ บินติ อะหมัด ณ เมืองบาตูกายะห์ รัฐเประ  ทรงสำเร็จการศึกษา คณะนิติศาสตร์ มหาวิทยาลัยแห่งนอตติงแฮม ประเทศอังกฤษ 

สมเด็จพระราชาธิบดี สุลต่าน อัซลัน มุฮิบบุดดิน ชาห์ ได้รับการเสนอพระนามในที่ประชุมเพื่อคัดเลือกสมเด็จพระราชาธิบดีแห่งมาเลเซียเป็นพระองค์ที่ 9 ต่อจาก อิสกันดาร์แห่งยะโฮร์ จากทั้งหมด 9 รัฐในมาเลเซีย (ไม่รวมซาบะฮ์ ซาราวัก มะละกา และปีนังซึ่งไม่มีสุลต่านเป็นประมุข)  ได้รับพระบรมราชาภิเษกเมื่อ วันที่ 26 เมษายน พ.ศ. 2532 และทรงดำรงตำแหน่งจนครบวาระในวันที่ 25 เมษายน พ.ศ. 2537

สมเด็จพระราชาธิบดี สุลต่าน อัซลัน มุฮิบบุดดิน ชาห์ ทรงราชาภิเษกสมรสกับสมเด็จพระราชินี ประไหมสุหรี  ตวนกู บัยนุน  บินติ โมห์ด อาลี มีพระราชโอรสพระราชธิดาดังนี้
#สุลต่านนราซรีน ชาห์ 
#รายา ดาโต๊ะ ซรี อาซูรีน 
#รายา ดาโต๊ะ ซรี อุสมาน ชาห์
#รายา อิลีนา (ธิดา)
#รายา ยัง โซเฟีย  (ธิดา)

## พระอิสริยยศปัจจุบัน
* สมเด็จพระราชาธิบดี สุลต่าน อัซลัน มุฮิบบุดดิน ชาห์ อิบนี อัลมรหุม สุลต่าน ยุซุฟ อิสซุดดิน ชาห์ กาฟาลุลลาฮู ปะดุกา ซรี สุลต่าน 

## เครื่องราชอิสริยาภรณ์
### เครื่องราชอิสริยาภรณ์มาเลเซีย

### เครื่องราชอิสริยาภรณ์ต่างประเทศ
*  :
** 
*  :
** เครื่องราชอิสริยาภรณ์สตาร์ ออฟ รีปัปลิค
*  :
** เครื่องราชอิสริยาภรณ์แห่งไคซานเดอะมูน 
*  :
** เครื่องราชอิสริยาภรณ์แห่งฮอร์นอ 
*  :
** เครื่องราชอิสริยาภรณ์มุงกุงกวา 
*  :
** เครื่องราชอิสริยาภรณ์ซิวิว โอเดอ ออฟโอมาน

## อ้างอิง

* Yang di-Pertuan Agong IX 

หมวดหมู่:พระมหากษัตริย์มาเลเซีย
หมวดหมู่:สุลต่านรัฐเประ
หมวดหมู่:ราชวงศ์เประ‎
หมวดหมู่:ชาวมาเลเซียเชื้อสายมลายู‎
หมวดหมู่:มุสลิมชาวมาเลเซีย
หมวดหมู่:ผู้ได้รับเครื่องราชอิสริยาภรณ์ ร.ม.ภ.
หมวดหมู่:บุคคลจากรัฐเประ‎
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
พระเพลิงเผากิเลส

[thumb|240px|[Bernardino of Siena|นักบุญแบร์นาร์ดิโนแห่งเซียนาจัด “พระเพลิงเผากิเลส” ที่เปรูเจียจากโอราโทริโอซานแบร์นาร์ดิโน (ประติมากรรมภาพนูนโดย อากอสติโน ดิ ดูชิโอ สร้างระหว่าง ค.ศ. 1457 ถึง ค.ศ. 1461]]
**พระเพลิงเผากิเลส** (, ) หมายถึงการก่อเพลิงเพื่อเผาสิ่งต่างๆ ที่ถือว่าเป็นสิ่งที่ก่อให้เกิดบาป (Occasion of sin) พระเพลิงเผากิเลสครั้งสำคัญที่เป็นที่รู้จักกันดีเกิดขึ้นเมื่อวันที่ 7 กุมภาพันธ์ ค.ศ. 1497 เมื่อผู้สนับสนุนนักบวชโดมินิคันจิโรลาโม ซาโวนาโรลาไปรวบรวมสิ่งต่างๆ ที่ถือว่าเป็นสิ่งก่อให้เกิดความหย่อนตัวในทางจริยธรรม และนำมาเผาต่อหน้าสาธารณชนในกองเพลิงใหญ่กลางจตุรัสซินยอเรียในฟลอเรนซ์

วัตถุประสงค์ของการกระทำครั้งนี้ก็เพื่อทำลายสิ่งที่ถือว่าเป็นสิ่งที่ยั่วให้เกิดการทำบาปที่รวมทั้งสิ่งที่สร้างความฟุ้งเฟ้อและความหลงตัว (vanity) ที่รวมทั้ง: กระจก, เครื่องสำอาง, ภาพลามก, หนังสือนอกศาสนา, ประติมากรรมที่ถือว่าขาดจริยธรรม, โต๊ะเล่นเกม, หมากรุก, เครื่องดนตรี, เสื้อผ้าหรูหรา, หมวกสตรี และงานที่ถือว่าขาดจริยธรรมของกวีโบราณ เช่นงานเขียนของจิโอวานนิ โบคคาชโชและหนังสือเพลงที่ไม่ใช่เพลงศาสนา และงานศิลปะที่รวมทั้งจิตรกรรมและประติมากรรม

แม้ว่าจะกล่าวกันว่าซานโดร บอตติเชลลีเผาภาพเขียนของตนเองที่เป็นภาพเขียนเกี่ยวกับตำนานเทพกรีกและโรมันไปหลายภาพและก็ไม่หลักฐานสนับสนุนเป็นการแน่นอน จอร์โจ วาซารีเพียงแต่บันทึกว่าบอตติเชลลีสนับสนุนจิโรลาโม ซาโวนาโรลา: “[บอตติเชลลี]สนับสนุน[ซาโวนาโรลา]อย่างแข็งขันจนถึงกับละทิ้งการเขียนภาพ จนทำให้ไม่มีรายได้ที่จะเลี้ยงตนเอง และตกอยู่ในสภาพอันน่าสมเพช” โอเรสเทส บราวน์สันปัญญาชนและผู้แก้ชื่อเสียงของซาโวนาโรลาชาวนิวอิงแลนด์กล่าวถึงเฉพาะภาพเขียนของฟราบาร์โทโลเมโอ, ลอเร็นโซ ดิ เครดี และ “จิตรกรอื่นๆ อีกหลายคน” และ “ประติมากรรมโบราณหลายชิ้น” การก่อพระเพลิง (bonfire) ดังว่ามิได้คิดขึ้นโดยซาโวนาโรลา แต่เป็นสิ่งที่ทำกันมาตั้งแต่เมื่อมีการเทศนานอกวัดโดยนักบุญแบร์นาร์ดิโนแห่งเซียนาในครึ่งแรกของศตวรรษ

## อ้างอิง

## ดูเพิ่ม
* บาปในปรัชญาของคริสต์ศาสนา
* จิโรลาโม ซาโวนาโรลา

หมวดหมู่:เหตุการณ์ในประเทศอิตาลี
หมวดหมู่:สมัยฟื้นฟูศิลปวิทยา
หมวดหมู่:การเผาหนังสือ
แครอล มอร์ริส

thumb|250px|แครอล มอร์ริส
**แครอล มอร์ริส** () ชาวอเมริกัน เกิดเมื่อวันที่ 8 เมษายน พ.ศ. 2479 เป็น นางงามจากรัฐไอโอวา ที่คว้ามงกุฎมิสยูเอสเอ และได้เป็นตัวแทนประเทศสหรัฐอเมริกา ใน การประกวด นางงามจักรวาล 1956 และชนะเลิศคว้ามงกุฎนางงามจักรวาลได้เป็น คนที่ 2 ของสหรัฐอเมริกา

หมวดหมู่:มิสยูเอสเอ
หมวดหมู่:นางงามจักรวาล
หมวดหมู่:ผู้ชนะการประกวดนางงามจักรวาล
สำนักนายกรัฐมนตรี

**สำนักนายกรัฐมนตรี** () เป็นสำนักงานประจำสำหรับนายกรัฐมนตรีของแต่ละประเทศ เช่น

* สำนักนายกรัฐมนตรี (ประเทศไทย)
* สำนักนายกรัฐมนตรี (แคนาดา)
* สำนักนายกรัฐมนตรี (อังกฤษ)
* สำนักนายกรัฐมนตรี (บังกลาเทศ)
* สำนักนายกรัฐมนตรี (ไอซ์แลนด์)
* สำนักงานนายกรัฐมนตรี (อินเดีย)
* สำนักนายกรัฐมนตรี (สิงคโปร์)
* สำนักนายกรัฐมนตรี (ศรีลังกา)
* สำนักนายกรัฐมนตรี (นอร์เวย์)
* สำนักนายกรัฐมนตรี (ลาว)

หมวดหมู่:รายการที่เกี่ยวข้องกับการเมือง
องค์การนักศึกษา

**องค์การนักศึกษา**, **รัฐบาลนักศึกษา**, **สภานักศึกษา** หรือ **สมาคมนักศึกษา** เป็นองค์กรสำหรับนักเรียนนักศึกษาที่ปรากฏในวิทยาลัยและมหาวิทยาลัยหลายแห่ง และเริ่มแพร่หลายไปยังโรงเรียนในระดับไฮสคูล ในการศึกษาต่อ องค์การนักศึกษาอุทิศให้กับกิจกรรมทางสังคมและองค์กรของภาคส่วนนักศึกษา

องค์การนักศึกษาหลายแห่งดำเนินการโดยนักเรียนนักศึกษา และเป็นอิสระจากคณะการศึกษา จุดประสงค์ขององค์กรคือการเป็นตัวแทนของนักเรียนทั้งในสถาบันและภายนอก รวมทั้งบนประเด็นระดับท้องถิ่นและระดับชาติ พวกเขายังรับผิดชอบต่อการบริการแก่นักเรียน นักเรียนสามารถมีส่วนร่วมในการบริหารองค์การดังกล่าวผ่านทางคณะกรรมการจำนวนมากและหลากหลาย สภาและการประชุมทั่วไป หรือมีส่วนร่วมในการเลือกเจ้าหน้าที่ขององค์กร

องค์การนักศึกษาหลายแห่งมีการดำเนินการคล้ายกับการเมืองเป็นอย่างมาก และมักถูกใช้เป็นสถานที่ฝึกสำหรับผู้ที่ต้องการเป็นนักการเมืองในอนาคต การรณรงค์และการโต้วาทีจะถูกจัดขึ้นบ่อยครั้ง โดยมีการถือพวกกันอย่างมาก สื่อนักเรียนซึ่งมักจะมีการถือพวก ขาดประสบการณ์ และอยู่ภายใต้แรงกดดันจากการขาดแคลนเงินทุนที่จะบิดเบือนเนื้อหาเพื่อตอบสนองผู้อ่านอย่างกว้างขวาง และยังขาดความสำคัญโดยรวมสำหรับการตัดสินใจซึ่งกระตุ้นการเอาชนะอีกฝ่ายทางการเมืองโดยไม่ผิดกติกา ในขณะที่องค์การนักศึกษาจำนวนหนึ่งไม่มีลักษณะการเมือง โดยองค์การนักศึกษามักจะมีเป้าหมายที่คล้ายคลึงกันที่จะจำกัดความเป็นการเมือง และมุ่งไปยังการอำนวยความสะดวก สนับสนุนและให้บริการแก่นักเรียนเช่นเดียวกับเป้าหมายทางการเมือง 

องค์การนักศึกษามักให้การรับรองและลงบัญชีรายการงบประมาณประจำปีอย่างเป็นทางการ สำหรับองค์การอื่นภายในวิทยาลัยหรือมหาวิทยาลัย ในสถาบันบางแห่ง นักเรียนหรือนักศึกษาที่สำเร็จการศึกษาไปแล้วจะอยู่ภายในองค์การนักศึกษาในส่วนของผู้แทนผู้สำเร็จการศึกษา แต่ในบางกรณี พวกเขาก็ขาดผู้แทนอย่างเป็นทางการในรัฐบาลนักศึกษา

## ดูเพิ่ม
* องค์การนักศึกษาในประเทศไทย

หมวดหมู่:องค์กรเยาวชน
พระราชกฤษฎีกาแห่งแซ็ง-แฌร์แม็ง

[thumb|300px |[Massacre of Vassy|การสังหารหมู่ที่วาซี (Massacre of Vassy) เมื่อวันที่ 1 มีนาคม ค.ศ. 1562]]
**พระราชกฤษฎีกาแซ็ง-แฌร์แม็ง** หรือ **พระราชกฤษฎีกาเดือนมกราคม** () เป็นพระราชกฤษฎีกาให้เสรีภาพในการนับถือศาสนา (Edict of toleration) ที่ออกโดยแคทเธอรีน เดอ เมดิชิผู้ขณะนั้นทรงดำรงพระราชอิสริยยศเป็นผู้สำเร็จราชการแผ่นดินแทนพระราชโอรสพระเจ้าชาร์ลที่ 9 แห่งฝรั่งเศส ในเดือนมกราคม ค.ศ. 1562 ที่มอบสิทธิอันจำกัดแก่ผู้เป็นโปรเตสแตนต์ในราชอาณาจักรที่ประชากรส่วนใหญ่เป็นโรมันคาทอลิกโดยเฉพาะแก่ชาวฝรั่งเศสอูว์เกอโน

การออกพระราชกฤษฎีกาเป็นกิจการแรกที่สมเด็จพระราชินีนาถแคทเธอรีนทรงกระทำเป็นสิ่งแรกในฐานะผู้สำเร็จราชการแผ่นดินหลังจากการเสด็จสวรรคตของพระราชโอรส--พระเจ้าฟร็องซัวที่ 2 เมื่อวันที่ 5 ธันวาคม ค.ศ. 1560 การออกพระราชกฤษฎีกาเป็นไปตามนโยบายของพระองค์ในการพยายามดำเนินทางสายกลางระหว่างฝ่ายโปรเตสแตนต์และฝ่ายโรมันคาทอลิกเพื่อสร้างเสริมความมั่นคงให้แก่ราชบัลลังก์ โดยไม่ได้กระทบกระเทือนฐานะของสถาบันโรมันคาทอลิกในฝรั่งเศสพระราชกฤษฎีกายอมรับฐานะของผู้เป็นโปรเตสแตนต์และรับรองเสรีภาพในการนับถือศาสนาเป็นการส่วนตัว แต่ห้ามทำการสักการะในตัวเมืองยกเว้นการจัดการประชุมของนักบวช (Synod) และการมาชุมนุมกัน (Consistory) 

การผ่านพระราชกฤษฎีกาเป็นไปด้วยความยากลำบากเพราะต้องผ่านการอนุมัติของรัฐสภาฝรั่งเศสจึงจะประกาศเป็นกฎหมายได้ สมาชิกของรัฐสภามีสิทธิที่จะร้องเรียนต่อสถาบันพระมหากษัตริย์ถึงสาเหตุที่ร่างพระราชกฤษฎีกาขัดกับพระราชกฤษฎีกาฉบับที่ถือเป็นกฎหมายแล้ว ก่อนที่จะได้รับการตีพิมพ์ ฝ่ายรัฐสภาก็พยายามหน่วงเหนี่ยวต่าง ๆ 

หลังจากการประกาศใช้แล้วเหตุการณ์การสังหารหมู่ที่วาซี (Massacre of Vassy) เมื่อวันที่ 1 มีนาคม ค.ศ. 1562 ก็อุบัติขึ้น ซึ่งเป็นเหตุการณ์ที่เป็นชนวนก่อให้เกิดสงครามศาสนาครั้งแรก การโต้เถียงเกิดจากการตีความหมายของการทำการสักการะของอูว์เกอโนที่ถูกขัดจังหวะโดยการโจมตีโดยฟร็องซัว ดยุคแห่งกีซที่วาซีว่าเป็นการกระทำที่ถูกต้องตามกฎหมายหรือไม่แต่ก็ไม่เป็นที่ตกลงกันได้ ฝ่ายอูว์เกอโนอ้างว่าได้ทำการสักการะนอกเมืองตามกฎที่ระบุไว้ในพระราชประกาศ ฉะนั้นการโจมตีของดยุคแห่งกีซจึงผิดกฎหมาย

เหตุการณ์การสังหารหมู่ที่เกิดขึ้นไม่มีหลักฐานร่วมสมัยที่เป็นกลาง การสังหารหมู่ที่วาซีเกิดขึ้นเมื่อดยุคแห่งกีซนำพรรคพวกผู้ติดตามไปพบการกระทำพิธีสักการะของอูว์เกอโนในโรงนาที่วาซี  ผู้ติดตามของดยุคพยายามที่จะบุกเข้าไปในโรงนาขณะที่พิธีกำลังดำเนินอยู่แต่ถูกตอบโต้ โดยมีการปาก้อนหิน หินก้อนหนึ่งถูกดยุคเข้า พรรคพวกของดยุคจึงยิงเข้าไปในฝูงชนผู้ที่มิได้ถืออาวุธ ที่ทำให้มีผู้เสียชีวิตไปราวหกสิบคนจากผู้ที่มาชุมนุมกันราวหกหรือเจ็ดร้อยคนและมีผู้บาดเจ็บอีกเป็นจำนวนมาก ปฏิกิริยาจากทั้งสองฝ่ายเป็นไปอย่างรุนแรงมากกว่าปฏิกิริยาที่มีต่อพระราชกฤษฎีกาที่ออกมาในเดือนมกราคม อูว์เกอโนก็มีความรู้สึกรุนแรงเช่นเดียวกับโรมันคาทอลิก นักเทววิทยาและนักปฏิรูปทีโอดอร์ เบซาเปรยกับผู้แทนพระองค์ว่าการเข่นฆ่าเป็นการกระทำที่เปล่าประโยชน์ และกล่าวว่าการปฏิรูปศาสนาก็เหมือนกับแท่งตีเหล็ก (anvil) ที่มีแต่จะทำให้ค้อนหักเท่านั้น 

ไม่นานหลังจากนั้นอูว์เกอโนก็ยึดออร์เลอ็อง ที่ทำให้สมเด็จพระราชินีนาถแคทเธอรีนถึงกับทรงประกาศว่าสองนิกายไม่สามารถดำรงอยู่ร่วมกันในฝรั่งเศสได้ “un roi, une loi, une foi” หรือ “ศาสนาเดียว, กฎหมายเดียว, กษัตริย์องค์เดียว” เมื่อมาถึงฤดูร้อนเหตุการณ์ก็ปั่นป่วนจนเกินหน้าการควบคุมของพระราชกฤษฎีกา

## อ้างอิง

*Butler, A.J. ''The Wars of Religion in France'': Chapter 1

## ดูเพิ่ม
*สงครามศาสนาของฝรั่งเศส
*รายชื่อสนธิสัญญา

หมวดหมู่:กฎหมายฝรั่งเศส
หมวดหมู่:สงครามศาสนาของฝรั่งเศส
LOL

[thumb|250px|[อีโมจิแสดงการหัวเราะแบบ *LOL*]]
**LOL** () เป็นคำย่อของ **laughing out loud** หรือ **laugh out loud** ซึ่งเป็นสแลงทางอินเทอร์เน็ต แต่เดิมเคยถูกใช้ในยูสเน็ต แต่ปัจจุบันได้แพร่หลายไปยังการสื่อสารแบบมีคอมพิวเตอร์เป็นสื่อกลางอื่น ๆ ไปจนถึงขั้นการสื่อสารแบบหน้าต่อหน้าอีกด้วย โดยเป็นหนึ่งในอักษรย่อซึ่งใช้แสดงอาการทางกายเป็นตัวอักษร โดยเฉพาะอย่างยิ่ง การหัวเราะ สำหรับคำย่ออื่นซึ่งเน้นการแสดงอาการหัวเราะเช่นเดียวกัน อย่างเช่น LMAO ("laughing my ass off"), ROTFL หรือ ROFL ("roll (ing) on the floor laughing") และ BWL ("bursting with laughter")

## อ้างอิง

หมวดหมู่:สแลงอินเทอร์เน็ต